ไฟแนนซ์ทูเดย์
...ออกงานคนเดียว ธีรนันท์ ศรีหงส์ กรรมการผู้จัดการ ธนาคารกสิกรไทย เป็นตัวแทนธนาคารมารับเสด็จเจ้าฟ้าชายแห่งเบลเยียม ในวโรกาสมารับฟังรายงานการประสบความสำเร็จของการร่วมทุนของ ประกันยักษ์ใหญ่ในเบลเยี่ยมกับ กลุ่มเมืองไทย ที่โรงแรมเดอะเซนต์รีจิส เมื่อวานนี้ เลยถามว่า หลังจากขึ้นเป็นเอ็มดีคู่ของเคแบงก์ ชีวิตเปลี่ยนไปไหม
19 มี.ค. 2556

...ออกงานคนเดียว ธีรนันท์ ศรีหงส์ กรรมการผู้จัดการ ธนาคารกสิกรไทย เป็นตัวแทนธนาคารมารับเสด็จเจ้าฟ้าชายแห่งเบลเยียม ในวโรกาสมารับฟังรายงานการประสบความสำเร็จของการร่วมทุนของ ประกันยักษ์ใหญ่ในเบลเยี่ยมกับ กลุ่มเมืองไทย ที่โรงแรมเดอะเซนต์รีจิส เมื่อวานนี้ เลยถามว่า หลังจากขึ้นเป็นเอ็มดีคู่ของเคแบงก์ ชีวิตเปลี่ยนไปไหม 
ธีรนันท์ยิ้ม แล้วบอกว่า เปลี่ยนไปมาก งานมากขึ้น ต้องเรียนรู้งานใหม่ แต่ก็ทำงานเป็นทีม ไม่กดดัน แต่ดูจากพุงแล้ว คาดว่างานจะหนักจริงๆ ค่ะคุณพี่ 
...คนนสิเรียวขึ้นผิดตา “ทิดป้อง” สาระ ล่ำซำ กรรมการผู้จัดการ บริษัท เมืองไทยประกันชีวิต เพิ่งสึกจากอุปสมบทมาร่วม 2 สัปดาห์ก็กลับมาทำงาน คุณป้องบอกว่า น้ำหนักหายไป 45 กิโลกรัม ได้อะไรจากการบวชในครั้งนี้มากมาย โดยเฉพาะการใจเย็น
...ใกล้ฉลองครบรอบ 100 ปี ของธนาคารออมสินเต็มที วรวิทย์ ชัยลิมปมนตรี ผู้อำนวยการธนาคารออมสิน เล่าให้ฟังว่า ห้อง ผอ.ที่ทำงานปัจจุบันนั่งกันมานานตั้งแต่ปี 2509 ไม่มีใครกล้าย้ายห้อง ผอ.ทั้งที่เป็นห้องเก่าแก่ แต่ไม่เชื่อต้องพิสูจน์ จากสถิติยังไม่มี ผอ.ออมสินคนไหนที่ออกจากตำแหน่งเพราะถูกดำเนินคดี ผิดจากแบงก์รัฐแห่งอื่น และไม่มีใครถูกออกจากตำแหน่งก่อนจะครบวาระ